Nord-Pas-Calés

}} Ch' Nord-Pas-Calés ch'est eune anchiène région franchoése ( 1972 / 2015 ). Achteur ch'est dins l'région Heuts-d'Franche (Nord-Pas-Calés-Picardie). Al étôt bordée au sud pèr chele région Picardie, au nord-est per chele Bergike et à l'ouest pis au nord per chele Manke et chele Mér Nord. Al étôt composée aveuc deus départemints: ch'Nord pis ch' Pas-Calés. Aveuc 326 hab/km2, al étoait parmi chés régions d'Urope chés pius dinsémint peupées. Ale est aménistrée per un consièl régional, assisté d'un consièl économike, sochial pis invironnemintal régional (CESER) pi d'eune préfecture del région, toudis basés à Lile. Chele région, autrefos minière, al est coère grindmint industrialisée et pi al est cultivée su 75 % d' sin territoère. Dousqu’in 1973, « Nord » désignait itou l' région, conme ch'départemint. Chele région faisoait partie auterfos d' chés Bas-Païs méridionals et pi d' chés Bas-Païs éspaingnols ; ale d'vint franchoése in 1713 dsous ch' nom d' Bas-Païs franchoés. Chés anchiennes prouvinches Franche composant ch' Nord-Pas-Calés sont, princhipalemint, chl'Artoé, ch'Boulonné (annecsé à chele Picardie dès 1477), ech Kimbrésis, ech Flande pi chl' Hénau, désignacions qui restette très courantes incore aujord'hui. Géografie Ch' Nord-Pas-Calés il est situé à l'éstrème nord dech territoère del Franche : chele conmune d' Bray-Dunes (51° 05′ N 2° 32′ E) ch'in est ch' point ch'pus septintrional, tous territoères confondus. Étindue intre chés 50e et 51e parallèles nord, chele région s'étind su 12 414 km² ed superfichie, sot 2,35 % dech territoère franchoés. Chele Manke à l'ouest pis chele mér Nord au nord bordette chele Côte d'Opale, su 140 km². Du côté terreste, ed Bray-Dunes à l'éstrème nord-est, à Anor à l'éstrème sud-est, chele région est frontalière à chele Bergike su 350 kilomètres. D' l'aute côté dech Pas Calés s'treuve ch'Kent dins ch'Roéyôme-Uni à 35 km². Au sud, seuls chés départemints del Sonme et pi ed l'Ainne del région Picardie sont frontaliers aveuc l' région Nord-Pas-Calés. Ech climat est ochéanike, aveuc des hivers dous et pi des étés frais, des préchipiacions frékintes mais faible: cha cachinne pus qu' cha drache. Urbanisacion Ch' Nord-Pas-Calés ch'est l'eune de chés régions chés pus urbanisés del Franche. L'urbanisacion dech territore ale est particulièremint marqué à l'est d'eune line reliant Calés pi Aro, tandis que ch' territoère à l'ouest d' chele line est davantache rural pi agricole. Aires urbaines Acsés d' conmunicacion pi transports Chele région ale a des transports ben dévelopés. Al a granmint ed dalos, chés autoroutes A2, A16, A21, A22, A23, A25, A26 pis A27, et pi ch'TGV qui va directemint à Paris, Londe pi Brusselle. Histoère À partir dech IXe sièke, chele région, divisée per chele frontière ed l'Escaut, al a connu l'émérginche ed pusieus princhipautés, dont chés comtés Flande, Héno et Artoés. Chole époke, confuse d'un point ed vue politike, ch'est chelle doù chés viles gaingnèret'te eune grande indépindanche pi eune prospérité économike et tchulturelle qu'a vu sin apogée au XVe sièke dins chés Païs-Bas bourguinnons. Apré chés longs conflits franco-éspainnols dech XVIe sièke, chele région a té annecsée à l' Franche, lors ed ché djerres d' conkète à Louis XIV. Lors del révolucion industrielle dech XIXe sièke, ch' Nord, pi ch' Pas-Calés, is ont connu un développemint économike et pi un essor démografike sins préchédint qui in a foait chele « preume fabrike Franche », et un haut liu d'chés luttes dech movemint ouverrier. Au XXe sièke, chele région a té duremint touchée lors d' chés deus djerres mondiales: ale a té au chinte des combats pindant toute chele preume. Pindant chele Sgonde Djerre mondiale, ale est rattachée au commandemint militaire alémand Brusselle. Écononmie Chele zone Dunkèke aveuc chele sidérurdjie, ech port Calés sont dinamikes. Ch'secteu terciaire est grindmint développé à Lile pis Neuvile-Ask. Chele grande distribucion pis l' agritchulture sont très pérformante. Ch'tourime est auchi actif, notammint sur l'Côte d'Opale, à Boulonne aveuc chl'akuarium Nausicaa pis au Toutchet. Auchan, Cofidis, Bonduelle, La Redoute, Les 3 Suisses sont des intérprises dech Nord. Suite à chele baisse del activité testile pi minière, chele région est ochi touchée par ch'jokache pi chele paufeté. Tchulture Langues Deus langues régionales sont pérlées din l' région Nord-Pas-d’Caleus : ech picard, lonmé étou din l'région chtimi o chti, pi rouchi à Valinchiène. ech flaminke occhidintal, din eune partie del Flande franchoèse, i.e. din l' partie du départémint dech Nord dousqu' y o chl' arondichemint éd Dinkerk, inte el Lys et pi l' Mér dech Nord. O treuve itou ch' dinkérquoé éspécifique al vile éd Dinkerk et pi d'chés viles du tchuin conme Saint-Po-dsu-Mér, Grande-Synthe, Coudekerque, Bérque... Arkitékture Edpis 2005, dis-sèt beffros del région Nord-Pas-Calés sont classés conme patrimoène mondial dechl' UNESCO. Edpis chele meume innée, chés gayants et pi chés dragons prochessionnels Bergike pi Franche sont classés patrimoène culturel immatériel ed l'umanité égalemint à chl' UNESCO. In 2008, chele chitadelle Aro ale est classée ochi conme patrimoène mondial dins l' catégorie ed chés fortificacions Vauban. Edpis ch' 30 ed join 2012, eune partie dech patrimoène arkitéktural et pi naturel subsistant dech bassin minier Nord-Pas-Calés est classé au patrimoène mondial dechl' UNESCO. Beffros del région Musées pi moésons Chele région compte d' biaus musées. Il y o pèr égzimpe : ech Musée des Biaus Arts à Lile, ech Louvre-Linse à Linse, Nausicaa su chés pichons à Boulonne, ech LaM su l'art ed innui à Neuvile-Ask, ech musée flaminke à Cassel. Vir ochi : Lisse éd chés musées din ch' Nord-Pas-Calés. Festivals Chinéma Festival international du film (Aro, Pas-d’Caleus) - novimbe Festival du film (d'action et d'Aventure) (Valinchiène, Nord) - marche Festival international du film indépendant (Lile, Nord) - join Festival du film court (Lile, Nord) - novimbe Musike Dunkerque Guitare Picking (Grande Synthe, Nord) – din ch’moés d’ moai Main Square Festival (Arras, Pas-d’Caleus) - juillet MusiKampus (Arras, Pas-d’Caleus) - marche/avri 7 night to blues festival (Saint André les Lile, Nord) - janvié/févrié Paysages Electroniques (Lile, Nord) - avri Festival de la Côte d'Opale (Côte d'Opale, Nord) - juillet Poulpaphone (Saint Martin Boulonne, Pas-d’Caleus) - octobe Rif Hi-Fi (Roubaix, Nord) - octobe/novimbe Les Mille et Une (Neuvile-Ask) - join/juillet Het Lindeboom (Loon-plage, Nord) - juillet Tourcoing Jazz Festival (Tourcoing, Nord) - octobe Les Nuits Secrètes (Aulnoye-Aymeries, Nord) - Aout Le Printemps de la Vieille Bourse (Lille) - Marche/avri Raismesfest (Raismes, Nord) - Sectimbe Festival Rock en Stock (parc Opalopolis Etaples-Le Touquet, Pas-d’Caleus) - Fin juillet/ début Aout Festival Embar(o)quement immédiat- Valenciennes - courant novimbe Rock en Nord (Nieppe, Nord) - juillet/Aout Évènemints Carnaval Dunkèke, mi janvié à fin marche Enduro dech Touquet, févrié Carnévale d’Bailleul, févrié-marche Braderie Lile, sectimbe Fêtes d’ Gayant à Doué, join-juillet Transfotografiques (Lille, Nord) – d’ mi moai à mi join Pistes d'automne (Lomme, Nord) - octobe/décembre Conteur en Campagne (espace rural régional, Nord et Pas-d’Caleus) sectimbe/octobe Notes pi référinches Loÿins intarnètes (fr) Chite del région Nord-Pas-Calés